Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: 6. számú melléklet a 89/2004. (IV. 20.) Korm. rendelethez
Paragraph Index: 1119

11. Környezeti hatásvizsgálat A projektben foglalt új szemétlerakó és a Veszprémben levõ komposztáló üzem a Környezeti Hatáselemzés Irányelvek II. Mellékletében foglaltak alá esnek (a 97/11/EK Irányelvvel módosított 85/337/EGK Irányelv). A magyar szabályozásnak megfelelõen mindkét telep esetében egyedi vizsgálat szükséges. Ezen felmérés eredményeként született egy elõzetes környezeti hatástanulmány, benyújtásra került a régióért felelõs környezetvédelmi hatósághoz (Középdunántúli Környezetvédelmi Felügyelõség) 2002 augusztusában. Ezen elõzetes környezeti hatástanulmány alapján a Felügyelõség 2003 januárjában megadta a környezetvédelmi engedélyt. Az építkezési munkálatok elkezdéséhez építési engedélyek szükségesek, amelyeket az érintett illetékes önkormányzatoktól kell beszerezni a projekt végrehajtásával kapcsolatosan tervezett kivitelezési ütemtervnek megfelelõen. Az építkezés folyamán az engedélyezési eljárások szükségessé teszik az illetékes környezetvédelmi hatóságok — mint szakértõ hatóságok — részvételét. Az új infrastruktúrák nem képezik egy környezetvédelmi szempontból érzékeny terület részét, és nem is határosak ilyen területekkel (nemzeti szabályozás által védett területek, nemzetközileg fontos lápok, melyeket a Berni Egyezmény, illetve a 92/43-as számú Irányelvek védenek).

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes